На основу тачке 4. став 3. Одлуке о распуштању Скупштине општине Дољевац и образовању Привременог органа општине Дољевац („Службени гласник РС“, број 81/18) и члана II Решења о именовању председника и чланова Привременог органа општине Дољевац („Службени Гласник РС“, број 81/18),

Привемени орган општине Дољевац, на седници одржаној дана 30.10.2018.године, донео је

# Р Е Ш Е Њ Е

О ИМЕНОВАЊУ СЕКРЕТАРА ПРИВРЕМЕНОГ ОРГАНА ОПШТИНЕ ДОЉЕВАЦ

1. **Именује се** Слађана Јовановић, дипломирани правник за секретара Привременог органа општине Дољевац.

2. Ово решење објавити у „Службеном листу града Ниша“.

# О б р а з л о ж е њ е

Чланом 4. став 3. Одлуке о распуштању Скупштине општине Дољевац и образовању Привременог органа општине Дољевац („Сл. гласник РС“, бр. 81/18), прописано је да Привремени орган именује секретара Привременог органа.

Образложен предлог за секретара Привременог органа општине Дољевац дао је председник Привременог органа општине Дољевац. Предложени кандидат, Слађана Јовановић рођена је 27.04.1968. године у Шарлинцу. Завршила је гимназију Стеван Сремац у Нишу. Дипломирала на Правном факултету, Универзитета у Нишу, испит судије за прекршаје положила је 1997. године. Радни однос први пут је засновала 1994. године у Општинском суду за прекршаје у Ражњу у својству приправника, 1997. године засновала је радни однос у Општини Ражањ као секретар Скупштине општине и начелник Општинске управе.2004. године, засновала је радни однос у Општинској управи општине Дољевац као начелник Одељења за општу управу и ванпривредне делатности.У току 2006. године пар месеци била је секретар Скупштине општине Дољевац, након тога обављала послове просветног инспектора. Од 21.05.2012.године вршила је функцију Секретара Скупштине општине Дољевац.

Имајући у виду све наведено, Привремени орган општине Дољевац је одлучио да за секретара Привременог органа општине Дољевац именује Слађану Јовановић, дипломираног правника из Ниша, која ће ову функцију обављати одговорно и квалитетно.

Имајући у виду напред наведено, одлучено је као у диспозитиву овог Решења.

# УПУТСТВО О ПРАВНОМ СРЕДСТВУ: Против овог решења може се покренути управни спор тужбом код Управног суда у Београду, у року од 30 дана од дана пријема решења.

РЕШЕЊЕ ДОСТАВИТИ:

- именованој

- архиви

Број: 02-197

У Дољевцу, дана 30.10.2018.године

ПРИВРЕМЕНИ ОРГАН ОПШТИНЕ ДОЉЕВАЦ

ПРЕДСЕДНИК

ПРИВРЕМЕНОГ ОРГАНА

\_\_\_\_\_\_\_\_\_\_\_\_\_

Горан Љубић